4Įsakymai ir potvarkiai 2017-TA-748



**LIETUVOS RESPUBLIKOS**

**SOCIALINĖS APSAUGOS IR DARBO MINISTRAS**

**ĮSAKYMAS**

**DĖL LIETUVOS RESPUBLIKOS SOCIALINĖS APSAUGOS IR DARBO MINISTRO**

**2015 M. LAPKRIČIO 24 D. ĮSAKYMO NR. A1-683 „DĖL FINANSAVIMO SKYRIMO PROJEKTUI, PATEIKTAM PAGAL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 8 PRIORITETO „SOCIALINĖS ĮTRAUKTIES DIDINIMAS IR KOVA SU SKURDU“ ĮGYVENDINIMO PRIEMONĘ NR. 08.5.1-ESFA-V-406 „PARAMA NEĮGALIESIEMS SOCIALINĖSE ĮMONĖSE“ PAKEITIMO**

2017 m. birželio 29 d. Nr. A1-332

Vilnius

P a k e i č i u Lietuvos Respublikos socialinės apsaugos ir darbo ministro 2015 m. lapkričio 24 d. įsakymą Nr. A1-683 „Dėl finansavimo skyrimo projektui, pateiktam pagal 2014**–**2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonę Nr. 08.5.1-ESFA-V-406 „Parama neįgaliesiems socialinėse įmonėse“:

1. Pakeičiu 1 punktą ir jį išdėstau taip:

„1. S k i r i u šio įsakymo priede nurodytam iš Europos Sąjungos struktūrinių fondų lėšų bendrai finansuojamam projektui „Parama socialinėms įmonėms 2015–2016 m.“ iki 23 224 930,23 Eur (dvidešimt trijų milijonų dviejų šimtų dvidešimt keturių tūkstančių devynių šimtų trisdešimties eurų 23 centų) finansavimą iš 01.02 programos „Užimtumo didinimas“ 01002010101 priemonės „Remti socialiai pažeidžiamų asmenų įdarbinimą socialinėse įmonėse“ (funkcinės klasifikacijos kodas – 10.05.01.01), finansavimo šaltinio kodai − 1.3.2.7.1 (Europos Sąjungos lėšos), 1.2.2.7.1 (Lietuvos Respublikos valstybės biudžeto lėšos), biudžeto išlaidų ekonominės klasifikacijos kodas − 2.9.2.1.1.2.“

2. Pakeičiu priedą ir jį išdėstau nauja redakcija (pridedama).

|  |  |
| --- | --- |
| Socialinės apsaugos ir darbo ministras | Linas Kukuraitis |